CELEX: 32014R0072
Language: el
Date: 2014-01-27 00:00:00
Title: Εκτελεστικός κανονισμός (ΕΕ) αριθ. 72/2014 της Επιτροπής, της 27ης Ιανουαρίου 2014 , για την τροποποίηση του εκτελεστικού κανονισμού (ΕΕ) αριθ. 770/2013 όσον αφορά τη μείωση των διαθέσιμων αλιευτικών ποσοστώσεων της Πορτογαλίας για το κοκκινόψαρο στη ζώνη NAFO 3LN το 2013

28.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/31
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 72/2014 ΤΗΣ ΕΠΙΤΡΟΠΉΣ
   
   της 27ης Ιανουαρίου 2014
   για την τροποποίηση του εκτελεστικού κανονισμού (ΕΕ) αριθ. 770/2013 όσον αφορά τη μείωση των διαθέσιμων αλιευτικών ποσοστώσεων της Πορτογαλίας για το κοκκινόψαρο στη ζώνη NAFO 3LN το 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1, 2 και 3,
   Εκτιμώντας τα ακόλουθα:
   
               (1)
            
            
               Μετά τη δημοσίευση του εκτελεστικού κανονισμού (ΕΕ) αριθ. 770/2013 (2) της Επιτροπής, ο πορτογαλικός κλάδος της αλιείας εντόπισε σφάλμα στα δημοσιευμένα δεδομένα αλιευμάτων κοκκινόψαρου για το 2012 στην περιοχή NAFO (Οργάνωση Αλιείας Βορειοδυτικού Ατλαντικού) 3LN.
            
         
               (2)
            
            
               Οι πορτογαλικές αρχές αλιείας διαπίστωσαν ότι οι αναφορές αλιευμάτων στις οποίες βασίζονταν τα εν λόγω δεδομένα αλιευμάτων για το 2012 δεν είχαν διαβιβαστεί σωστά στην Επιτροπή. Αυτό επιβεβαιώθηκε από ανεξάρτητο έλεγχο.
            
         
               (3)
            
            
               Με βάση τα διορθωμένα στοιχεία που διαβίβασε η Πορτογαλία στις 14 Νοεμβρίου 2013, φαίνεται ότι η ποσότητα της πορτογαλικής ποσόστωσης για το κοκκινόψαρο που έχει υπεραλιευθεί στη ζώνη NAFO 3LN (RED/N3LN) είναι χαμηλότερη σε σχέση με εκείνη που λαμβάνεται υπόψη για τους σκοπούς της εφαρμογής του κανονισμού (ΕΕ) αριθ. 770/2013.
            
         
               (4)
            
            
               Συνεπώς, πρέπει να διορθωθεί η μείωση από την ποσόστωση της Πορτογαλίας για το κοκκινόψαρο για το 2013 στη ζώνη NAFO 3LN όσον αφορά τα στοιχεία που αφορούν την υπεραλίευση της εν λόγω ποσόστωσης.
            
         
               (5)
            
            
               Εκτιμώντας ότι ο παρών εκτελεστικός κανονισμός τροποποιεί τις μειώσεις που ίσχυαν ήδη για την ποσόστωση κοκκινόψαρου στη ζώνη NAFO 3LN για το 2013, οι διατάξεις του θα πρέπει να ισχύσουν αναδρομικά από την ημερομηνία έναρξης ισχύος του εκτελεστικού κανονισμού (ΕΕ) αριθ. 770/2013.
            
         
               (6)
            
            
               Ο εκτελεστικός κανονισμός (ΕΕ) αριθ. 770/2013 πρέπει, συνεπώς, να τροποποιηθεί αναλόγως.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 770/2013 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, εφαρμόζεται από τις 15 Αυγούστου 2013.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 343 της 22.12.2009, σ. 1.
   
      (2)  Εκτελεστικός κανονισμός (ΕΕ) αριθ. 770/2013 της Επιτροπής, της 8ης Αυγούστου 2013, για τη μείωση αλιευτικών ποσοστώσεων που διατέθηκαν για ορισμένα αποθέματα το 2013 λόγω της υπεραλίευσης κατά τα προηγούμενα έτη (ΕΕ L 215 της 10.8.2013, σ. 1).
   
      ΠΑΡΑΡΤΗΜΑ
      Στο παράρτημα του εκτελεστικού κανονισμού (ΕΕ) αριθ. 770/2013, στη σελίδα 12, η παρακάτω γραμμή
      
         
                     «PRT
                  
                  
                     RED
                  
                  
                     N3NL
                  
                  
                     Κοκκινόψαρο
                  
                  
                     NAFO 3LN
                  
                  
                     0
                  
                  
                     982,5
                  
                  
                     1 204,691
                  
                  
                     122,61
                  
                  
                     222,191
                  
                  
                     1,4
                  
                  
                     /
                  
                  
                     
                        /
                     
                  
                  
                     
                        /
                     
                  
                  
                     311,067»
                  
                  
                      
                  
               
      αντικαθίσταται από το ακόλουθο κείμενο:
      
         
                     «PT
                  
                  
                     RED
                  
                  
                     N3NL
                  
                  
                     Κοκκινόψαρο
                  
                  
                     NAFO 3LN
                  
                  
                     0
                  
                  
                     982,5
                  
                  
                     1 112,457
                  
                  
                     113,23
                  
                  
                     129,957
                  
                  
                     1,2
                  
                  
                     /
                  
                  
                     
                        /
                     
                  
                  
                     
                        /
                     
                  
                  
                     155,948»